# Viden i spil med Idrættens Analyseinstitut – arbejdsspørgsmål

## Russisk statsdoping: Skandalen der splittede sporten

17. december 2020 blev der sat et foreløbigt punktum i sagen om den statsstyrede dopingskandale i Rusland. CAS – den internationale sportsdomstol - halverede varigheden af de sanktioner, som det internationale antidopingagentur WADA året forinden udmålte til Rusland for et statsorganiseret dopingprogram og manipulation af dopingdata. Rusland bliver udelukket fra OL og VM i 2021 og 2022, men russiske atleter må gerne deltage under såkaldt neutralt flag, og så længe de ikke har russiske flag på tøjet.

I dette afsnit af Viden i spil har Cecilie Hedegaard Bak inviteret Jens Sejer Andersen, international chef i Play the Game, i studiet til en snak om den russiske dopingskandale og den splittelse, som den har skabt i det internationale antidopingsamarbejde.

## Arbejdsspørgsmål

1. Redegør for, hvad den russiske dopingskandale bestod af, og hvordan den blev afsløret.
2. Redegør for de konsekvenser, som dopingafsløringen havde for Rusland og de russiske atleter.
3. Diskutér, om I synes, man håndterede sagen omkring Ruslands udelukkelse i 2016 korrekt? Skulle IOC have givet en mere kollektiv straf?
4. Hvilken reel betydning mener I, at den seneste dom fra CAS har?
5. Diskutér hvilken straf, I synes, er rimelig og hvorfor?

## Supplerende materiale

Lyt også til afsnittet af Tillægstid: [’Russisk doping for retten: Står sportens fremtid på spil? i kanalen Mediano Sport & Perspektiv.](https://www.idan.dk/nyheder/russisk-doping-for-retten-staar-sportens-fremtid-paa-spil/)

[Læs artiklen ’Skuffelse i Danmark efter mild straf til Rusland i dopingskandale’](https://www.idan.dk/nyhedsoversigt/nyheder/2020/b371_skuffelse-i-danmark-efter-mild-straf-til-rusland-i-dopingskandale/) på idan.dk (december 2020)

[Læs også artiklen ’Udøver- og antidopingorganisationer går sammen om at presse WADA’](https://www.idan.dk/nyheder/udoever-og-antidopingorganisationer-gaar-sammen-om-at-presse-wada/) på idan.dk (november 2020)